1901 na Slovensku

Tento článok obsahuje výpis významných udalostí v roku **[[1901]]** na dnešnom území **[[Slovensko|Slovenska]]**, ktoré bolo v tom čase súčasťou Rakúsko-Uhorska.

## Udalosti
* 1. január – v rakúsko-uhorských baniach zaviedli deväťhodinový pracovný čas
* 8. január
** v lese v chotári Novej Bane našli zavraždené dve dcéry novobanského polesného Tomáša Holuba, ktoré sa tadiaľ vracali z práce v Zlatých Moravciach
** v Handlovej kňaza Ignáca Hanču počas slúženia omše ranil infarkt, na následky ktorého zomrel
** v Liptovskom Svätom Mikuláši usporiadal dobročinný ženský spolok Dobrodej zábavný divadelno-poetický večierok
* 23. január – pri výbuchu plynu na novom plynovom vedení v Trnave zahynuli štyria ľudia a ôsmi utrpeli ťažké zranenia
* 17. február
** lekár Vavro Šrobár prednášal o alkoholizme v Občianskej besede v Ružomberku
** meštianski divadelní ochotníci v Skalici predstavili veselohru *Oklamaní klamári*
* 3. marec – lekár Vavro Šrobár opätovne prednášal o alkoholizme v Občianskej besede v Ružomberku
* 11. apríl – Slovenská národná strana sa pod vplyvom tolerantnejšej politiky budapeštianskej vlády Kálmána Szélla rozhodla obnoviť po 17 rokov volebnú aktivitu; na svojej porade v Turčianskom Svätom Martine rozhodla o účasti v nadchádzajúcich voľbách – pre volebnú kampaň vybrala 10 kandidátov a schválila program s názvom *Príhlas k slovenskému voličstvu*, v ktorom o. i. žiadala všeobecné volebné právo, samosprávu obcí a okresov, slobodu zhromažďovania a združovania a v národnostnej oblasti uznanie slovenčiny ako úradného, súdneho a vyučovacieho jazyka
* 23. máj – na zasadnutí výboru Liptovskej župy bol za podžupana zvolený dovtedajší slúžny Marcel Joób
* 25. máj – v Bánovciach nad Bebravou spáchal samovraždu stoličný úradník Alojz Igaz
* 7. august
** začala sa organizačná prestavba Slovenskej národnej strany, do ktorej nového vedenia zvolili aj mimomartinských členov a teda až na sociálnych demokratov do svojich radoch prijala zástupcov všetkých prúdov slovenskej politiky
** konalo sa valné zhromaždenie Muzeálnej slovenskej spoločnosti, ktorá mala už 422 členov
* 28. august – na letnej zábave zorganizovanej Občianskou besedou v Ružomberku sa zúčastnilo približne 200 osôb
* 2.9. októberuskutočnili sa voľby do uhorského snemu. Zvíťazila Liberálna strana. Slovenská národná strana získala štyri mandáty (Ján Ružiak, Ján Valášek, František Veselovský a Martin Kollár)
* 24. november – v Kútoch pochovali Slovenku Helenu Hruškovú, ktorá žila v troch storočiach – narodila sa v roku 1794 a dožila sa 107 rokov

## Narodenia
* 19. január – Adam Abrahám, slovenský amatérsky astronóm, spoluzakladateľ hvezdárne v Leviciach († 1986)
* 17. marec – Frída Bachletová, slovenská herečka († 1969)

## Úmrtia

* 6. január – Ján Obuch, evanjelický kaplán (* 1876/1877)
* 15. január – Július Gabos, lekár imunológ (* 1838)
* 6. marec – František Reger, hudobný pedagóg (* 1834)
* 1. júl – Michal Juriš, slovenský rímskokatolícky kňaz a politik, poslanec Uhorského snemu za Katolícku ľudovú školu (* 1825)
* 4. september – Juraj Bánik, slovenský historik, publicista, právnik a úradník (* 1818)
* 8. november – Adolf Kállay, slovenský právnik a prekladateľ (* 1878)
* 22. december – František Otto Matzenauer, spisovateľ a prekladateľ (* 1845)

## Poznámky


## Referencie

Kategória:1901
Kategória:Udalosti na Slovensku